b'\n_START_ARTICLE_\nCikloalkani\n_START_PARAGRAPH_\nCikloalkani (nafteni) su cikli\xc4\x8dki zasi\xc4\x87eni ugljikovodici kod kojih su svi atomi ugljika u prstenu me\xc4\x91usobno vezani jednostrukom kovalentnom vezom. Naziv cikloalkani je do\xc5\xa1ao od \xc4\x8dinjenice da su cikli\xc4\x8dki te da su spojeni jednostrukim kovalentnim vezama, kao alkani. Naziv nafteni se koristi jer su prvi put prona\xc4\x91eni i izolirani iz nafte.\n_START_SECTION_\nFizi\xc4\x8dka\n_START_PARAGRAPH_\nCikloalkani su teku\xc4\x87ine karakteristi\xc4\x8dna mirisa sli\xc4\x8dnog nafti. Vreli\xc5\xa1te raste s porastom relativne molekulske mase zbog toga \xc5\xa1to su molekule cikloalkana nepolarne. Ne otapaju se u vodi, a dobro se otapaju u organskim otapalima.\n_START_SECTION_\nKemijska\n_START_PARAGRAPH_\nPrva tri cikloalkana su kemijski aktivna zbog "kutne napetosti" u molekulama. Ostali cikloalkani se pona\xc5\xa1aju kao alkani: reagiraju s halogenim elementima pri \xc4\x8demu su reakcije ciklopropana i ciklobutana sli\xc4\x8dne reakciji adicije, a reakcije ciklopentana i heksana su reakcije supstitucije. Zapaljeni na zraku gore, pri \xc4\x8demu nastaju ugljikov(IV) oksid i voda._NEWLINE_Reakcija ciklobutana s bromom:_NEWLINE_ + Br\xe2\x82\x82 \xe2\x86\x92 CH\xe2\x82\x82Br - CH\xe2\x82\x82 - CH\xe2\x82\x82 - CH\xe2\x82\x82Br_NEWLINE_(Nastaje 1,4-dibrombutan.)_NEWLINE_Reakcija cikloheksana s bromom:_NEWLINE_ + Br\xe2\x82\x82 \xe2\x86\x92  + HBr_NEWLINE_(Nastaje 1-bromcikloheksan.)'